**Kecskéd Község Önkormányzata, 2852 Kecskéd, Vasút utca 105.**

**Tájékoztató a közérdekű adatok egyedi igényléséhez**

**Általános információk**

Az információs önrendelkezési jogról és az információszabadságról szóló 2011. évi CXII.

törvény értelmében a közérdekű és a közérdekből nyilvános adatok (a továbbiakban együtt:

közérdekű adat) megismerése iránt bárki

a) szóban,

b) írásban vagy elektronikus úton a honlapról letölthető igénybejelentő lap kitöltésével vagy

azzal megegyező adattartalmú igénylés benyújtásával igényt nyújthat be.

A közérdekű adat megismerésére irányuló igények benyújtásának módja

1. Személyesen: Kecskéd Község Önkormányzata, 2852 Kecskéd, Vasút utca 105. polgármesterénél vagy az önkormányzati hivatal jegyzőjénél.

2. Írásban: Kecskéd Község Önkormányzatától a 2852 Kecskéd , Vasút utca 105. postai címen.

3. Elektronikus úton: hivatal@kecsked.hu email címen.

**A közérdekű adatok megismerésére irányuló igények teljesítésének rendje**

Amennyiben az igény előterjesztésekor vagy az eljárás bármely későbbi szakaszában az állapítható meg, hogy az igényben szereplő adatokat vagy azok egy részét nem Kecskéd Község Önkormányzata kezeli, a Polgármester az igénylő egyidejű értesítése mellett az igényt haladéktalanul megküldi az illetékes szervhez. Amennyiben az illetékes szerv nem állapítható meg, az igénylőt erről a Polgármester értesíti.

Az Önkormányzat az igényeket a lehető legrövidebb időn belül, de legkésőbb a beérkezésétől vagy a szóban előterjesztett igény írásba foglalásától számított 15 napon belül tesz eleget.

Amennyiben az adatigénylés jelentős terjedelmű, vagy nagyszámú adatra vonatkozik, a határidő egy alkalommal, legfeljebb 15 nappal meghosszabbítható.

Az igény teljesítésének megtagadásáról és annak indokairól 15 napon belül a Polgármester levélben, vagy amennyiben az igény elektronikus úton érkezett, vagy az igényben az elektronikus levelezési cím fel van tüntetve, elektronikusan tájékoztatást küld az igénylőnek.

Az adatokat tartalmazó dokumentumról az igénylő másolatot kaphat. A másolat készítéséért – az azzal kapcsolatban felmerült költség mértékéig terjedően – költségtérítés állapítható meg, amelynek összegéről, a teljesítést megelőzően, az Önkormányzat tájékoztatja az igénylőt.

Amennyiben a dokumentum jelentős terjedelmű, a másolat iránti igény a költségtérítés megfizetését követő 15 napon belül teljesíthető.

**Jogorvoslat**

Az igénylő a közérdekű adat megismerésére vonatkozó igény elutasítása vagy a teljesítésre nyitva álló (vagy a meghosszabbított) határidő eredménytelen letelte esetén, valamint – amennyiben a költségtérítést nem fizette meg – a másolat készítéséért megállapított költségtérítés összegének felülvizsgálata érdekében keresettel élhet.

Az adatigénylő a közérdekű adatok megismeréséhez fűződő jogok gyakorlásával kapcsolatos jogsértés esetén a NAIH-hoz is fordulhat:

A Hatóság elérhetősége:

**Nemzeti Adatvédelmi és Információszabadság Hatóság (NAIH)**

postacím: 1363 Budapest, Pf.: 9.;   
cím: 1055 Budapest, Falk Miksa utca 9-11,   
telefon: +36 (30) 683-59,   
e-mail: ugyfelszolgalat@naih.hu,   
web: https://www.naih.hu

Az igénylő a közérdekű adat megismerésére vonatkozó igényének elutasítása esetén bírósághoz fordulhat. A pert az igény elutasításának közlésétől, a határidő eredménytelen leteltétől vagy a költségtérítés megfizetésére vonatkozó határidő lejártától számított 30 napon belül lehet megindítani.

Amennyiben az igény elutasítása, nem teljesítése vagy a másolat készítéséért megállapított költségtérítés összege miatt az igénylő a NAIH-nál bejelentést tesz, a pert a bejelentés érdemi vizsgálatának elutasításáról, a vizsgálat megszüntetéséről vagy lezárásáról, továbbá az adatkezelő jogsérelem orvoslására vagy annak közvetlen veszélye megszüntetésére történő felszólítása eredményéről szóló értesítés kézhezvételét követő 30 napon belül lehet megindítani.